stanford-oval/wikipedia huggingface dataset:
קרייטון המרשים (סרט, 1957)
תקציר העלילה

ויליאם קרייטון (קנת מור) הוא רב משרתים בארמונו של הלורד לואם (ססיל פארקר). כל בוקר נפתח בהכנת ארוחת בוקר ובחימום עיתון הבוקר. הכל מונח על מגש ועובר לבסוף לידיו של קרייטון שמאשר את קבלת הארוחה רק לאחר שהוא בודק את חום העיתון על לחיו.
הלורד גר עם שלוש בנותיו מרי (סאלי אן הואס)(אנ') העומדת לפני אירוסין לג'ורג' (פיטר גרייבס), קתרין ואגתה. הוא מאמין כי כל בני האדם שווים ומבקש מקרייטון שיארגן מסיבת תה בה יארחו בנותיו את המשרתים. גם המשרתים וגם הבנות מתנגדים לכך, אבל רצונו של הלורד הוא חוק.
המסיבה נקטעת כאשר הלורד מקבל שיחת טלפון ובה מודיעים לו, כי בתו אגאתה נעצרה לאחר שהשתתפה בהפגנה של סופרג'סטיות והתעמתה עם שוטרים. המסיבה מתפזרת וקרייטון מייעץ לו לצאת להפלגה של שישה חודשים ביאכטה ולחזור כאשר הכל יישכח.
הלורד מסכים ולהפלגה הוא יוצא עם שלוש בנותיו, הכומר ג'ון והלורד ארנסט וולי. קרייטון מצרף גם את המשרתת היפה והחיננית אלייזה (דיאן סילנטו).
בעת סופה בים מתחילה היאכטה לשקוע והקפיטן נותן פקודה לנטוש אותה. יש ביאכטה שתי סירות. על סירה אחת עולים צוות האניה ועל השנייה "האדונים". קרייטון רוצה לעלות על סירת הצוות, אבל נוכח לדעת כי אלייזה חסרה. הוא חוזר ליאכטה וברגע האחרון הוא מציל אותה והם נכנסים בטעות לסירת "האדונים".
הסירה נסחפת לאי בודד ואז מתגלה העובדה, שה"אדונים" לא יודעים לעשות דבר. קרייטון משתלט על המצב וכאשר היאכטה נסחפת לאי הוא שוחה אליה ומביא מצרכים חיוניים. ה"אדונים" דורשים ממנו להביא מהיאכטה את המותרות שהם רואים כחיוניים לקיומם. כאשר הוא דורש להיות אחראי והלורד מסרב, הוא נוטש אותם ביחד עם אלייזה. שניהם צדים חזיר וצולים אותו. הריח מגיע ל"אדונים" והם נכנעים ומקבלים את מרותו של קרייטון. גם מרי העקשנית נכנעת ומתאהבת בקרייטון למרות מעמדו הנמוך.
אנשי הצוות שהיו בסירה השנייה, ניצלים וכעבור זמן הם עורכים בלונדון טקס אזכרה ללורד ומסירים את הלוט מעל פסל מוזהב שלו.
תוך זמן קצר מתקבע מעמדו של קרייטון. הוא מכונה כעת "המושל" וגר בבית משלו על גבעה. כל בוקר מביא לו הלורד את ארוחת הבוקר, כולל עיתון האי, הכתוב על קליפת-עץ (וכמובן, מחומם כיאות...) ודואג לכל מחסורו. הוא קורא לקרייטון "מושל" וקרייטון קורא לו Daddy...
קרייטון ומרי מתאהבים ומחליטים להתחתן למורת רוחה של אלייזה. באמצע טקס הנישואין המנוהל על ידי הכומר, נראית ספינה באופק. הטקס מופסק והספינה מגיעה לאי. כאשר קפיטן הספינה משוחח עם הלורד, מופיע קרייטון בחליפה שחורה עם פפיון ומגיש להם משקה, לחבוכת חבריו לאי. הוא חזר להיות משרת...
בלונדון מפרסם ארנסט וולי ספר על הרפתקאותיהם על האי. הספר זוכה להצלחה אבל למעשה הוא מלא שקרים ומתאר את ה"אדונים" כשליטי האי. אמו של ג'ורג', ליידי ברוקלהרסט (מרטיטה האנט), לא מאמינה לו ומכנסת את כולם כדי לחקור מה באמת קרה על האי והאם נשמרו שם הבדלי המעמדות. זאת כדי להיות בטוחה לפני שתאשר את האירוסין של ג'ורג' ומרי. היא חוקרת בעיקר את קרייטון והוא מצליח בעדינות להתחמק מאמירת האמת.
הלורד מבקש לעזור לקרייטון, שהודיע על התפטרותו, אבל זה מראה לו פנינים ששלה באי ומספר לו על כוונתו להתחיל בעסקים. מרי עדיין מבקשת ללכת איתו אבל הוא מסרב בנימוק, שאינו יכול להילחם בציוויליזציה. במקומה הוא עוזב עם אלייזה הלבושה כעת כ"ליידי", לאחר שהבטיח להתחתן איתה.
קצין ביטחון

קצין ביטחון (בראשי תיבות: קב"ט) הוא אדם הממונה על האבטחה (כולל אבטחה אזרחית) הפיזית של ארגון מסוים, כגון יישוב או תאגיד. קצין הביטחון ממונה על מימוש נוהלי האבטחה שנקבעו לארגון, ולעיתים גם על גיבוש נהלים אלה, על רכישה ותחזוקה של אמצעי אבטחה, כגון גדרות, ועל הפעלתם של שומרים המפקחים על כניסה למתקני הארגון ויציאה מהם.
סמכויות התפקיד וטיפול בסיכונים

קצין הביטחון מטפל בסיכונים לרכוש הארגון, ולעיתים גם לאבטחתם של אישים בארגון הזקוקים לשמירה אישית. קצין הביטחון מטפל בסיכוני אבטחה חיצוניים, כגון פורצים או מחבלים שעלולים לחדור למתקני הארגון, וגם בסיכוני אבטחה פנימיים, כגון עובדים שעלולים לגנוב מתוצרת המפעל או מרכושו. מקובלת הפרדה בין תפקידו של קצין הביטחון, שממונה על האבטחה הפיזית, לתפקידו של קצין אבטחת מידע, האחראי למניעה של פרצות נתונים וזליגות מידע מהארגון, אך מתקיים שיתוף פעולה בין השניים, משום שמניעת זליגת מידע כוללת גם אבטחה פיזית של מחשבי הארגון.
קצין הביטחון ממונה על הקשר שבין הארגון לבין גורמי אבטחה, כגון צבא, משטרה וחברות שמירה.
הכשרה לתפקיד

הכשרה של קציני ביטחון נעשית בקורסים המיועדים לכך, ולעיתים ניתן תפקיד זה לבעלי עבר ביטחוני כקצינים בצבא או במשטרה.
בישראל מחייב חוק להסדרת הביטחון בגופים ציבוריים מינוי של קצין ביטחון בארגונים המפורטים בחוק, בהם משרדי הממשלה, חברות תעופה, חברות אנרגיה, אוניברסיטאות ורבים אחרים. החוק מפרט את הכישורים וההכשרה הנדרשים למילוי תפקיד זה.
הערות שוליים

↑   חוק להסדרת הבטחון בגופים ציבוריים, ספר החוקים הפתוח, באתר ויקיטקסט
קריסטי מקוסקו קריגר

| --- | --- |
 לידה:  1970 (בת 54 בערך) ארצות הברית 
 מדינה:  ארצות הברית 
 תקופת הפעילות:  מ-1997
 עיסוק:  מפיקת קולנוע
 מקום לימודים:  אוניברסיטת קליפורניה בדייוויס 
 פרופיל ב-IMDb
 
קריסטי מקוסקו קריגר (באנגלית: Kristie Macosko Krieger) היא מפיקת קולנוע אמריקאית, הידועה בעבודתה עם סטיבן ספילברג.
ביוגרפיה

קריגר קריגר סיימה ב-1992 תואר ראשון בסוציולוגיה באוניברסיטת קליפורניה בדייוויס. היא עבדה במחלקת הפרסום בחברת אמבלין של סטיבן ספילברג. ב-1995 עברה לעבוד בקרן השואה שיזם ספילברג.
ב-1997 החלה לשמש כעוזרת הראשית של ספילברג בעבודתו כמפיק וכבמאי במסגרת חברת דרימוורקס. במהלך השנים התקדמה ושימשה כעוזרת מפיק, מפיקה שותפה, מפיקה בפועל וכמפיקה בסרטיו, כשהיא תופסת את מקומה של קתלין קנדי שעברה ללוקאס פילם. בין השאר שימשה מפיקה בסרטים "גשר המרגלים" עליו הייתה מועמדת לפרס אוסקר, "העיתון", "שחקן מספר אחת", "סיפור הפרברים", "הפייבלמנים" ו"מאסטרו".
היא נשואה ואם לבן.
קרייט מפוספס

| קרייט מפוספס |
| --- | --- |
 קרייט מפוספס
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
סוג:: קרייט
מין:: קרייט מפוספס
שם מדעי
 Bungarus fasciatus ‏שניידר, 1801
תחום תפוצה


קרייט מפוספס (שם מדעי: Bungarus fasciatus) הוא מין של נחש ארסי מהסוג קרייט המצוי בדרום סין תת-היבשת ההודית ובדרום-מזרח אסיה ומגיע עד הפיליפינים ואיי אינדונזיה כמו בורנאו, סומטרה וג'אווה. נחש זה בעל פסים צהובים-שחורים עבים לאורך גופו, מה שנתן לו את שמו.
מאפיינים

הקרייט הוא מהנחשים הארסיים ביותר בעולם, והוא המין הגדול ביותר בסוגו, עם אורך גוף מרבי של 2.25 מטר, אך האורך הממוצע הוא 1.8 מטר. הנחש בעל פסים צהובים-שחורים לאורך הגוף והראש שחור ורחב. עם זאת הלסת והניבים קצרים יחסית והעיניים קטנות ושחורות.
תפוצתו של הקרייט היא באזורים לחים ביערות, שדות חקלאיים ובקרבת ביצות או גדות נהר. הוא יכול להימצא עד לגובה 1,500 מטר. חלק מהאוכלוסיות חיות בקרבה למגורים אנושיים.
הקרייט המפוספס הוא פעיל לילה המסתתר בימים במחילות של מכרסמים או טרמיטים ומתחת לצמחים. ביום הם מתחבאים ומעדיפים להתרחק מאנשים, אך בלילה הם תוקפניים ומסוכנים יותר. לעיתים הם נראים בעת גשם גם ביום. הקרייט מחפש באמצעות לשונו המפוצלת טרף של מכרסמים, צפרדעים, דגים ובעיקר נחשים אחרים. נחש זה הוא אחד הציידים העיקריים של הנחשים הקטנים ממנו באזור חיותו, והוא יכול לצוד גם נחשים ארסיים אחרים למשל צפע ראסל.
כמו מיני פתנים אחרים הוא מטיל עד 8 ביצים, אותן הוא קובר באדמה. הנחשים הופכים לבוגרים בגיל 3.
זהו נחש ארסי מאוד, אך הוא פחות קטלני ממיני קרייט אחרים עקב נדירותו בסמיכות לאנשים, ועקב מנהגו לברוח ולא לתקוף. כמו כן הופץ ברחבי הודו ואינדונזיה נסיוב נגד ארס, המקטין את הפגיעות. אחוז ההרוגים עומד על 1-10% ביחס לתקיפות.
הערות שוליים

↑  קרייט מפוספס באתר הרשימה האדומה של IUCN
קרנון הנהרות

| קרנון הנהרות |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: Blenniiformes
משפחה:: קרנוניים
סוג:: Salaria
מין:: קרנון הנהרות
שם מדעי
 Salaria fluviatilis ‏דל-ריו, 1801

קָרנוּן הנהרות או קרנון הנחלים (שם מדעי: Salaria fluviatilis) הוא מין דג ממשפחת הקרנוניים. ניתן למוצאו לחופי הים התיכון. דג זה שוכן בקרקעית, בין סלעים ואבנים בעומק של עד שלושה מטרים. עיקר מזונו מגיע מחסרי חוליות.
ממדיו נעים בין 2 ס"מ בשלבים הראשונים לחייו ל-14 ס"מ בבגרותו המלאה. גופו מאורך ונטול קשקשים. צבעו חום עד כסוף, עם כתמים ופסי רוחב כהים ומפותלים, וגחונו בהיר.
קרנון הנהרות חדר למערכת המים המתוקים בארץ ישראל בתקופה קדומה והורגל לחיות בסביבות מים מתוקים, כגון בנהר הירדן ובכנרת.
הערות שוליים

↑  קרנון הנהרות באתר הרשימה האדומה של IUCN
1 2  הבריטניקה החדשה לנוער, שנות התשעים
1 2  דגי מים מתוקים בארץ - סנייקס | חיות אקזוטיות, באתר www.snakes.co.il
↑  קרנון הנחלים, באתר מגזין אקווה לדגי נוי
ערך זה הוא קצרמרבנושא דגים. אתם מוזמנים לתרום לוויקיפדיה ו.
קצין ומרגל

ערך זה עוסק בספר. אם התכוונתם לסרט, ראו .
| --- | --- |

 מידע כללי
 מאת:  רוברט האריס
 שפת המקור:  אנגלית
 סוגה:  רומן היסטורי
 הוצאה
 הוצאה:  ידיעות ספרים
 הוצאה בשפת המקור:  האצ'ינסון הוצאה לאור
 תאריך הוצאה:  2013
 מספר עמודים:  447
 הוצאה בעברית
 הוצאה:  זמורה ביתן
 תאריך:  2015
 תרגום:  גיל שמר
 קישורים חיצוניים
 הספרייה הלאומית:  003850163
קצין ומרגל הסרט
קצין ומרגל (באנגלית: An Officer and a Spy) הוא רומן היסטורי מאת רוברט האריס, העוסק בפרשת דרייפוס מנקודת מבטו של קולונל ז'ורז' פיקאר.
עלילה

פריז 1895. רב-סרן בצבא צרפת בשם ז'ורז' פיקאר מתאר בפני שר ההגנה אוגוסט מרסייה וראש המטה הכללי ראול לה מוטון דה בואדפר את טקס שלילת דרגותיו והשפלתו הפומבית של המרגל לכאורה אלפרד דרייפוס. דרייפוס נשלח לאי השדים לרצות עונש מאסר עולם על ריגול לטובת הקיסרות הגרמנית. כגמול על חלקו לאורך הפרשה כולה, הופך פיקאר לקולונל הצעיר ביותר בצבא צרפת וממונה לראש המשרד הסטטיסטי ("המשרד השני") - משרד המודיעין הצבאי הסודי. בתפקידו זה מגלה פיקאר עד מהרה כי פועל בוגד נוסף בשורות צבא צרפת - פרדיננד אסטרהאזי. מחקר מעמיק יותר מגלה לו שלמעשה דרייפוס חף מפשע, ואסטרהאזי היה האשם מלכתחילה. דרייפוס הואשם רק בשל היותו היהודי היחיד במטה הכללי. פיקאר עצמו אומנם נגוע באנטישמיות, אולם הוא איש של כבוד ואינו מוכן שאדם חף מפשע יסבול. על כן הוא יוצא למאבק למען זיכויו של דרייפוס, בידיעה שהדבר עשוי לקטוע באיבה את הקריירה המזהירה שלו.
כתיבת הספר

האריס עבד בזמנו עם רומן פולנסקי על הפקת הסרט "סופר הצללים". על פי עדותו של האריס, פולנסקי מאז ומתמיד הביע עניין מיוחד בפרשת דרייפוס, וביקש ממנו לבדוק את הנושא. בספטמבר 2012 החל האריס לעבוד על תסריט לסרט שפולנסקי תכנן בשם "D" - אשר יעסוק בפרשה. כעבור מספר חודשים הודיע האריס לפולנסקי כי מדובר בנושא רחב מדי, ועל כן החליט לכתוב קודם כל ספר על הנושא. "קצין ומרגל" יצא לאור באוקטובר 2013, ותורגם לעברית ב-2015. צילומי הסרט החלו ביולי 2016 בפריז.
האריס סיפר שהחליט לבחור בפיקאר כדמות הראשית בספר, מכיוון שפיקאר היה למעשה מעורב במידה כזו או אחרת בכל שלבי הפרשה. הוא אף היה מורו של דרייפוס בקולג' הצבאי. עם זאת, נקודת מבטו היא נקודת מבט של קצין צרפתי, ולפיכך נייטרלית.
סרט

הספר עובד לסרט קולנוע צרפתי ("אני מאשים" במקור הצרפתי, "קצין ומרגל" בתרגום לאנגלית ולעברית) משנת 2019, בבימויו של רומן פולנסקי ובכיכובם של ז'אן דוז'רדן ולואי גארל.
הערות שוליים

1 2  רוברט האריס מספר על הספר
↑  Polanski tournera « Dreyfus » en France
קרנון מקפץ פסיפי

| קרנון מקפץ פסיפי |
| --- | --- |
 סרטון המראה את תנועת זנבו של הקרנון
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
משפחה:: קרנוניים
סוג:: Alticus
מין:: קרנון מקפץ פסיפי
שם מדעי
 Alticus arnoldorum ‏Curtiss, 1938

קרנון מקפץ פסיפי (שם מדעי: Alticus arnoldorum) הוא מין של דג ממשפחת הקרנוניים שבסדרת הדקראים. הוא חי בכמה איים באוקיינוס השקט.
אורכו של הדג לכל היותר 8 ס"מ והוא בעל דו-צורתיות זוויגית. בעוד הזכרים כהים ובעלי כתם כתום על סנפיר החזה שלהם. הנקבות והצעירים קטנים יותר ובעלי גוף חיוור ומפוספס בשחור. גופם מוארך ושטוח והם בעלי ראשים גדולים וסנפירים קטנים. הם מתמחים בקפיצה מסלע לסלע באמצעות שרירי זנבם הגדולים.
דגים אלה חיים באוקיינוס השקט בשוניות מסביב לסמואה, למריאנה, לאיי החברה ולאיי קוק, וכן בדרום האוקיינוס השקט. הם חיים על משטחי סלע קשים הסמוכים לחוף ומקפצים ביניהם. הם מתחמקים מהגלים מחשש שיפלו לים השורץ בטורפים מהירים מהם. הם יכולים לאכול ואפילו להזדווג מעל הסלעים אך הם חייבים זרמי מים על עורם כדי לנשום.
הערות שוליים

↑  קרנון מקפץ פסיפי באתר הרשימה האדומה של IUCN
קרנוזאוריה

| קרנוזאוריה |
| --- | --- |

תקופה
יורה תיכון-קרטיקון עליון 175.6–91 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
קבוצה:: קרנוזאוריה
שם מדעי
 Carnosauria ‏הינה

שלד של אלוזאורוס
קרנוזאוריה (שם מדעי: Carnosauria) היא קבוצה גדולה של דינוזאורים תרופודים שחיו בין היורה התיכון לקרטיקון העליון.
מיני קבוצה זו כוללים מיני טורפים גדולים כמו האלוזאורוס ודינואורים ממשפחת האלוזאוריים, וכן חלק מהדינוזאורים הטורפים הגדולים ביותר כמו הגיגאנוטוזאורוס והקרכרודונטוזאורוס ממשפחת הקרכרודונטוזאוריים. במקור הם לא נחשבו למשפחות קרובות. רק ב-1920 כמה מדענים קיבצו את המשפחות הללו בקבוצה על סמך דמיון בצורת שלדם.
לדינוזאורים אלה היו לסתות גדולות, חלל עיניים גדול יחסית ולעיתים בליטה מעל העיניים והיו להם עצמות ירך ארוכות יותר מהשוקיים, כך שהם היו יותר מסיביים מזריזים והיו צריכים לארוב לטרפם או שאולי היו אוכלי נבלות.
מיון

קבוצה אלוזאורים (Allosauroidea)
סוג ארקטופוס (Erectopus)
משפחה מטריאכאנטוזאוריים (Metriacanthosauridae)
קבוצה Allosauria
משפחה אלוזאוריים (Allosauridae)
קבוצה Carcharodontosauria
סוג Datanglong
משפחה קרכרודונטוזאוריים (Carcharodontosauridae)
משפחה נאוונאטוריים (Neovenatoridae)
קרנונטום

| --- | --- |

 מידות
 גובה מעל פני הים:  170 מ' 
 אתר ארכאולוגי
 אתר אינטרנט:  https://www.carnuntum.at/ 
 מיקום
 מדינה:  אוסטריה 
 קואורדינטות:  48°06′48″N 16°51′41″E﻿ / ﻿48.113333333333°N 16.861388888889°E﻿ / 48.113333333333; 16.861388888889
  (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריהקרנונטום(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.קרנונטום
 
שרידי האמפיתיאטרון בקרנונטום, 2005
קרנונטום (בלטינית: Carnuntum, ביוונית עתיקה: Καρνους) היה קסטרום, מחנה של הצבא הרומי, בפרובינקיה הרומית נוריקום ואחרי המאה ה-1 לספירה הייתה לבירת הפרובינקיה הרומית פאנוניה והתגוררו בה כ-50,000 איש. שרידיו של המקום נמצאים כיום ב ב-"גן הארכאולוגי קרנונטום" באוסטריה תחתית, באמצע הדרך בין וינה לברטיסלאבה. הגן הארכאולוגי משתרע על שטח של כ-10 קמ"ר ליד הכפרים פטרונל קרנונטום ובאד דויטש אלטנבורג.
בשנת 170 לספירה נערך באזור קרב קרנונטום בין לוחמים של השבטים הגרמאניים מרקומני וקוואדי וכוחות רומיים בפיקודו של הקיסר הרומי מרקוס אורליוס שנחלו בקרב תבוסה קשה ואיבדו כ-20,000 לוחמים.
בשנת 308 לספירה נערכה במקום ועידה בראשות הקיסר לשעבר דיוקלטיאנוס, במטרה להדיח את מקסימיאנוס ובנו מקסנטיוס מהשלטון ברומא, ולהסדיר את שלטונה של הטטררכיה השנייה.
הערות שוליים

↑  משה עמית, תולדות הקיסרות הרומית, י"ל מאגנס, האוניברסיטה העברית בירושלים, 2003, עמ' 829
| --- | --- |
בקרת זהויות :  NKC: ge541721  VIAF: 235455520   WorldCat (עם VIAF): 235455520 
ערך זה הוא קצרמרבנושא רומא העתיקה ובנושא ארכאולוגיה. אתם מוזמנים לתרום לוויקיפדיה ו.
קריסטיאן קוסטוב

| --- | --- |

קריסטיאן קוסטוב, 2017
 לידה:  15 במרץ 2000 (בן 24) מוסקבה, רוסיה רוסיה
 שם לידה:  קריסטיאן קונסטנטינוב קוסטוב
 מוקד פעילות:  רוסיה, בולגריה 
 תקופת הפעילות:  מ-2014
 עיסוק:  זמר
 סוגה:  מוזיקת פופ, מוזיקת נשמה
 שפה מועדפת:  רוסית, אנגלית, בולגרית, קזחית 
 כלי נגינה:  פסנתר, גיטרה
 חברת תקליטים:  Virginia Records
 פרופיל ב-IMDb
 
קריסטיאן קונסטנטינוב קוסטוב (בבולגרית: Кристиан Константинов Костов; נולד ב-15 במרץ 2000) הוא זמר רוסי-בולגרי אשר ייצג את בולגריה באירוויזיון 2017 עם השיר "Beautiful Mess".
ביוגרפיה

קוסטוב נולד במוסקבה בירת רוסיה לאב בולגרי ולאם קזחית. הוא התחיל את הקריירה שלו וגם התפרסם כשהגיע לגמר "גולוס ילדים" ("דה וויס ילדים" בגרסה הרוסית) אך לא זכה בגמר. בשנת 2016, לאחר שהשתתף בתוכנית "X-Factor בולגריה" והגיע למקום השני, הוציא את הסינגל הראשון שלו. בשנת 2017 הוא הוציא את הסינגל השני שלו, "Beautiful Mess", ואיתו הוא נבחר לייצג את בולגריה באירוויזיון 2017. הוא הופיע בחצי הגמר השני שנערך ב-11 במאי, הגיע למקום הראשון והעפיל לגמר האירוויזיון, שנערך ב-13 במאי, ובו הגיע למקום השני אחרי נציג פורטוגל, סלבדור סובראל.
רוד לוברס

רודולף פרנסיסקוס מארי "רוד" לוברס (בהולנדית: Rudolphus Franciscus Marie "Ruud" Lubbers ; ‏7 במאי 1939 – 14 בפברואר 2018) היה פוליטיקאי ודיפלומט הולנדי אשר כיהן כראש ממשלת הולנד בשנים 1982–1994.
ביוגרפיה

לוברס נולד ב-7 במאי 1939 ברוטרדם שבדרום הולנד. הוא למד כלכלה באוניברסיטה המקומית והיה תלמידו של חתן פרס נובל לכלכלה יאן טינברגן. הוא תכנן קריירה אקדמית, אך נאלץ להתחיל לעבוד על מנת לסייע למשפחתו.
בשנים 1963–1973 עבד לוברס כאיש עסקים. ב-1973 התבקש לכהן כשר הכלכלה בממשלתו החדשה של יופ דן אויל. ב-1977 נבחר לראשונה לבית הנבחרים. הוא כיהן בבית הנבחרים עד 1982. הוא כיהן כחבר פרלמנט עוד פעמיים לכהונות קצרות; בשנת 1986 ובשנת 1989. בתקופה זו גם הוביל לוברס את המפלגה הנוצרית-דמוקרטית בפרלמנט.
בשנת 1982 הכריז ראש הממשלה המכהן, דריס ואן אכט, על פרישה מהתפקיד, ולוברס נבחר להחליפו ב-25 באוקטובר באותה שנה. כשנכנס לכהונתו היה לוברס ראש הממשלה הצעיר ביותר בתולדות הולנד - בן 43. ממשלתו הראשונה הוקמה בשיתוף מפלגת העם למען חופש ודמוקרטיה. לוברס נבחר שוב לתפקידו בבחירות שהתקיימו ב-1986, והוא המשיך את שותפותו עם מפלגת העם. ב-1989 הקים ממשלה יחד עם מפלגת העבודה. בשנת 1994 התפטר מתפקידו ועזב את הפוליטיקה. ממשלתו של לוברס השקיעה רבות בשיקום הכלכלה ההולנדית מהמיתון הכלכלי תוך עידוד קיימות, הקטנת ההוצאות הציבוריות, הפרטות ענק וצמצום הגירעון התקציבי. הוא נחשב על ידי רבים לממשיכה האידאולוגי של ראש ממשלת בריטניה מרגרט תאצ'ר. סיסמת הבחירות שלו הייתה "יותר שוק, פחות ממשלה"
לאחר עזיבתו, עבד לוברס כפרופסור אורח באוניברסיטת הרווארד. הוא היה גם מועמד לראשות נאט"ו, אך לא נכנס לתפקיד בעקבות וטו של ארצות הברית. לוברס היה גם פעיל מאוד בתחום איכות הסביבה והשתתף בפסגת כדור הארץ. בשנת 2001 מונה על ידי מזכ"ל האו"ם קופי אנאן לעמוד בראש נציבות האו"ם לפליטים. הוא החזיק בתפקיד זה עד שנת 2005. בשנת 2004 התלוננה נגדו אחת העובדות בנציבות בטענה שהטריד אותה מינית. לוברס הכחיש כל קשר לכך. כתוצאה מפרשה זו (אשר גרמה לחקירה פנימית של האו"ם) הוא התפטר מתפקידו. לאחר מכן פרש מפעילות ציבורית באופן סופי.
לאחר פרישתו, עבד לוברס כמשקיף בארגונים רבים, בהם הקרן העולמית לשימור חיות הבר. בשנת 1993 קיבל אות כבוד מאוניברסיטת ג'ורג'טאון.
נפטר ברוטרדם ב-14 בפברואר 2018.
קרייט רב-רצועות

| קרייט רב-רצועות |
| --- | --- |
 קרייט רב-רצועות
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
סוג:: קרייט
מין:: קרייט רב-רצועות
שם מדעי
 Bungarus multicinctus ‏בליית, 1861
תחום תפוצה


קרייט רב-רצועות המכונה גם קרייט טאיוואני או קרייט סיני (שם מדעי: Bungarus multicinctus) הוא מין של נחש מהסוג קרייט שבמשפחת הפתניים.
מאפיינים

קרייט זה הוא אחד מהקטלנים שבנחשים הארסיים בעולם, והקטלני שבנחשי היבשה האסייתים. הוא מצוי במרכז ודרום סין ודרום-מזרח אסיה. השם המדעי של המין הוא: "B. multicinctus" שפירושו: "multi" - מרובה ו-"cinctus" - פסים או רצועות. פירוש השם הוא: "רב-רצועות", על שם הפסים הרבים שלאורך גוף הנחש.
אורכו של הקרייט מגיע למטר עד 1.5 מטר ולעיתים גם ל-1.8 מטר. הקרייט בעל גוף מפוספס בלבן ובכחול כהה עד שחור. הזנב קצר והראש רחב. העיניים קטנות, אך הנחיריים גדולים ויש ניבי ארס קטנים וחלולים בלסת העליונה.
הנחש מצוי בטבע במרכז ובדרום סין, טאיוואן, לאוס, בורמה, הונג קונג, צפון וייטנאם וייתכן שגם בתאילנד. תפוצתו בטבע היא עד לגובה 1,500 מטר באזורי ביצות, גדות נהר ובאזורים שופעי עשב נמוך. הוא מצוי גם ביערות פתוחים לחים, מנגרובים ושדות חקלאיים.
זהו מין ביישן המסתתר במשך היום בין אבנים, סלעים וצמחים ויוצא לצוד בלילה. הוא ניזון בעיקר מדגים, בניגוד לקרוביו לסוג, אך לעיתים ניזון גם מנחשים אחרים, צלופחים, לטאות, צפרדעים, ביצים ויונקים צעירים.
נחש זה נחשב לתוקפני יותר מקרייט מפוספס אם נוגעים בו, והוא יתקוף במהירות, תוך הכשה עם ניביו החלולים את התוקף. הארס שלו הוא חזק ביותר וערך הLD50 שלו הוא 0.09-0.108 מ"ג/ק"ג ובכל הכשה ישנו 4.6 מ"ג עד 19.4 מ"ג ארס. הארס של הנחש יכול לפעול רק לאחר זמן, מה שנותן תחושה לקורבן שאין בעיה. התסמינים מופיעים כעבור כמה שעות וכוללים בעיות בדיבור, תנועה ובעיות נשימה היכולות להיות קטלניות.
למעשה יש חוקרים הרואים בו את מין נחש היבשה הקרוב ביותר לנחשי הים, הארסיים בהרבה מכל נחש יבשתי (למעט הטאיפן האוסטרלי).
מאפיינים > תת-מינים

לנחש 2 תת-מינים:
Bungarus multicinctus multicinctus
Bungarus multicinctus wanghaotingi
הערות שוליים

↑  קרייט רב-רצועות באתר הרשימה האדומה של IUCN
רוב מוריס

| --- | --- |

 לידה:  31 באוגוסט 1818 בוסטון, ארצות הברית ארצות הברית 
 פטירה:  31 ביולי 1888 (בגיל 69) לה גראנג', קנטקי, ארצות הברית ארצות הברית 
 מקום קבורה:  לה גראנג', קנטקי
 
רוב מוריס (באנגלית: Rob Morris; ‏31 באוגוסט 1818 – 31 ביולי 1888) היה בונה חופשי, משורר וסופר בארצות הברית של אמצע המאה ה-19.
שמו של מוריס נקשר בבניה החופשית הארץ ישראלית כמי שהקים את הלשכה הראשונה של הבונים החופשיים בארץ ישראל. אולם, במרחב המסוני הוא נודע בעיקר כמייסד מסדר ה"איסטרן סטאר" שיועד לנשים, קרובות משפחה של בונים חופשיים. מוריס זכה לתואר משורר החצר של הבנייה החופשית, תואר כבוד שניתן לפניו רק לרוברט ברנס. מוריס למד משפטים ופילוסופיה והרבה ללמוד בתנ"ך.
מוריס הבונה החופשי

מוריס הועלה לדרגה השלישית בבניה החופשית בלשכת אוקספורד מספר 33 שבאוקספורד מיסיסיפי. ב-3 במרץ 1845 (בגיל 27). בזמן זה שימש כמורה באקדמיה Sylvan. הוא קיבל את כל הדרגות של הנוסח היורקי והנוסח הסקוטי בבניה החופשית. מוריס שימש כנשיא גדול של קנטקי Kentucky בשנים 1858–1859. לזמן מה היה נשיא הקולג' המסוני בלה-גראנג' קנטקי (Masonic College La Grange, Kentucky) נאמר עליו כי עקב מסעותיו הכיר, באופן אישי, יותר בונים חופשיים מכל אדם אחר. במקביל להיותו נשיא גדול כיהן גם כחבר מועצה בכנסייה פרסבטירית והשהה נשיא של לשכה כפופה אשר טען כי "התנ"ך הוא סוגה טובה של היסטוריה, אבל לא קדוש" אולם, הלשכה הגדולה של קנטקי ביטלה את ההחלטה.
למרות מעמדו של מוריס, מעגל החברים הרחב שלו, נדיבותו, הליברליות שהפגין ושירותו ארוך השנים לאחוות הבונים החופשיים, הקריירה שלו נגדעה בשל מאמציו לקדם את "משמרי הבנייה הסימבולית" "Conservators of Symbolic Masonry" נושא שהקדיש לו את רוב זמנו במשך חמש שנים, מיולי 1860 ועד יוני 1865. הייתה זאת תוכנית שאפתנית מדי להקמת ארגון שיפעל לאיחוד הטקסים השונים בארצות הברית על ידי אימוץ פה אחד של נוסח שמוריס קרא לו "Web-Preston Work". התוכנית הייתה גאונית במובנים רבים והראתה שלבי תכנון מדוקדקים, אך היא חסרה אלמנטים של הגיון פשוט וכושר שיפוט טוב ומפליא שמוריס הצליח לשרוד את הכישלון.
שירו הידוע ביותר נקרא "אנו נפגשים על הפלס ונפרדים על ישר-הזווית". ב-1884 הוכתר כמשורר החצר של הבנייה החופשית בטקס בעיר ניו יורק.
מוריס הגה את הרעיון להקמת מסדר מקביל לבנייה החופשית ואף כתב את הריטואל של מסדר כוכב המזרח "Order of the Eastern Star". מסדר נפוץ בארצות הברית שמיועד לנשים שיש להן קשר משפחה עם בונים חופשיים ובו מספר דרגות שבמרכזן דמיות מופת נשיות. אולם, הוא העביר את העבודה הזו לידיו של רוברט מקוי Robert Macoy מניו יורק אשר ארגן את המסדר לסניפים ודרגות. מוריס כנראה עשה זאת עקב עומס ההכנות לקראת המסע לארץ הקודש.
למוריס הייתה ספרייה ובה כ-1,200 ספרים, אשר הושמדה ברובה בשרפה שפרצה במגוריו ב-8 בנובמבר 1861. הספרייה נמכרה במכירה פומבית בעבור 750 דולרים והוחזקה כמשכון בידי הקונה. ב-30 ביוני 1864 הוקמה ה-Cosmopolitan Masonic Library Association במטרה לפדות את הספרייה והיא צלחה במטרתה ואף שחזרה את מגוריו של מוריס בלה- גראנג'. העמותה הציעה את הספרייה ללשכה הגדולה של ניו יורק אשר החליטה לרכוש אותה ב-6 ביוני 1865, החלטה שיצאה לפועל ב-1870. הכתבים והספרים, שמנו כ-900 פריטים, היוו את הגרעין למה שהיום היא הספרייה של הלשכה הגדולה בניו יורק.
המסע לארץ הקודש

מוריס ביקר בארץ ב-1868, ובזמן שהותו כאן, כינס לשכת דמה moot lodge של הבונים חופשיים במערת צדקיהו. הייתה זו הפעם הראשונה הידועה לחוקרים שלשכה מסונית נפגשה בארץ הקודש. הפגישה נערכה במערת צדקיהו בירושלים. לאחר מכן ביקש וקיבל צ'ארטר (מגילת יסוד) מהלשכה הגדולה של קנדה להקמת לשכה בירושלים, אשר אמנם קמה אך לא החזיקה מעמד זמן רב.
מוריס בחייו אזרחיים

למוריס היו תארים בפילוסופיה ומשפט. התעניין בגאולוגיה ונומיסטיקה ואף הוציא עיתון על נומיסטיקה בעיר מגוריו. שירת בצבא בזמן שמדינתו הייתה חלק מגוש המדינות הבלתי מזדהות במלחמת האזרחים האמריקנית. ברוב זמנו היה סוכן נוסע שמכר מנויים לספרים ועיתונים, היה מרצה מבוקש בכנסיות והקדיש זמן רב לבנייה החופשית.
הוא ביקר בכל אזור בארצות הברית ובכמה אזורים בקנדה. מוריס היה איש עסקים גרוע, פזרן בנוגע לכסף וחסר מעצורים בכל הנוגע למתן צדקה.
למוריס ואשתו נולדו תשעה ילדים בין השנים 1843–1857, מהם שרדו שלושה בנים. ארבעה ילדים, כולל הראשון והאחרון, מתו בלידתם או זמן קצר לאחר מכן.
ספריו של מוריס

מוריס פרסם מספר ספרים:
החיים במשולש, Life In The Triangle, Louisville Ky. 1854
האורות והצללים של הבנייה החופשית, Lights and Shadows of Freemasonry N.Y. 1854 (הסיפור "מוות בסיירה נבאדה" תורגם לעברית על ידי משה שנון)
ספריה אוניברסלית מסונית 33 כרכים. Universal Masonic Library N.Y. 1855-56
הדפסה מחדש של כמה ספרים מסוניים
קוד החוק המסוני – ספר חשוב מפני שהכיל את רשימת הלנדמרקס הראשונה או השנייה שהכילה 17 פריטים. אף על פי שהלשכה הגדולה של מינסוטה אימצה רשימה הכוללת 26 לנדמרקסים באותה השנה. Code Of Masonic Low Louisville Ky. 1856
מילון הבנייה החופשית, Dictionary of Freemasonry 1867, 2nd ed. 1876
שיירים ופואמות מסוניות, Masonic Odes and Poems La Grange Ky. 1868
בנייה חופשית בארץ הקודש, Freemasonry In The Holy land. N.Y, 1872
ויליאם מורגן ופוליטיקה אנטי מסונית, William Morgan and Political Anti Masonry, La Grange Ky., 1883
הקדוש המסוני אלי ברוס, שירתה של הבנייה החופשית (פורסם לאחר מותו), The Masonic Martyr-Eli Bruce; Poetry of Masonry N.Y. 1895